Na temelju članka 4. stavka 2. Odluke o uvjetima, načinu i kriterijima sufinanciranja obnove pročelja višestambenih zgrada (Službeni glasnik Grada Nove Gradiške, broj 3/18), Gradonačelnik Grada Nove Gradiške objavljuje

**JAVNI POZIV**

Za iskazivanje interesa za sufinanciranje obnove pročelja višestambenih zgrada

 1. Grad Nova Gradiška, radi poticanja očuvanja i obnove što većeg broja pročelja višestambenih zgrada (zgrade koje po posebnom propisu moraju imati upravitelja zgrade), sufinancira obnovu pročelja višestambenih zgrada na području grada Nove Gradiške.

 2. Javni poziv se upućuje suvlasnicima višestambenih zgrada da preko predstavnika suvlasnika ili upravitelja zgrade iskažu interes za sufinanciranje obnove pročelja zgrada prema iskazanom modelu sufinanciranja, a ostatak do pune vrijednosti radova obnove pročelja sufinanciraju suvlasnici zgrada čija se pročelja obnavljaju.

 **Model sufinanciranja**

 ulično pročelje

* sufinanciranje max. 50% troškova obnove odnosno max. do 200.000,00 kuna

 3. Ulično pročelje je pročelje višestambene zgrade koje je okrenuto prema javnoj površini po kojoj je zgradi dodijeljena adresa, a ako je višestambena zgrada u nizu izgrađena na raskrižju regulacijskih linija dviju javnih površina (uglovnica), ulična pročelja su dva pročelja višestambene zgrade okrenuta prema tim javnim površinama.

 4. Predstavnici suvlasnika ili upravitelji zgrada u ime suvlasnika višestambenih zgrada interes iskazuju prijavnicom što ju dostavljaju Gradu Nova Gradiška.

 5. Prijavnica se upućuje poštom na adresu Grad Nova Gradiška, Ured za gradsku samoupravu, 35400 Nova Gradiška, Trg kralja Tomislava 1 ili osobno se predaje u pisarnici Gradske uprave soba 41 u roku od **8 dana** od dana objave Javnog poziva, s naznakom: **Javni poziv za iskazivanje interesa za sufinanciranje obnove pročelja višestambenih zgrada**.

 Prijavnica se može preuzeti na službenoj stranici Grada Nove Gradiške [www.novagradiska.hr](http://www.novagradiska.hr) te u pisarnici ili na porti Gradske uprave.

GRADONAČELNIK
GRADA NOVE GRADIŠKE

Vinko Grgić, dipl.ing.arh.

Nova Gradiška, 18.04.2018. godine